title: Rozhodnutie č. 943 z 1. decembra 2015 o začatí konania vo veci udelenia povolenia na vyhľadávanie a prieskum ložísk ropy a zemného plynu – podzemných prírodných zdrojov podľa článku 2 ods. 1 bodu 3 zákona o podzemných prírodných zdrojoch (zakon za podzemnite bogatsva) v „Bloku 1 – 24 Kitka“, ktorý sa nachádza v provincii Varna, a o oznámení, že povolenie sa udelí na základe výberového konania

text:
               25.2.2016

               SK

               Úradný vestník Európskej únie

               C 73/3

         ROZHODNUTIE č. 943
   z 1. decembra 2015
   o začatí konania vo veci udelenia povolenia na vyhľadávanie a prieskum ložísk ropy a zemného plynu – podzemných prírodných zdrojov podľa článku 2 ods. 1 bodu 3 zákona o podzemných prírodných zdrojoch (zakon za podzemnite bogatsva) v „Bloku 1 – 24 Kitka“, ktorý sa nachádza v provincii Varna, a o oznámení, že povolenie sa udelí na základe výberového konania
   (2016/C 73/03)
   BULHARSKÁ REPUBLIKA
   RADA MINISTROV
   Na základe článku 5 ods. 2, článku 7 ods. 2 bodu 8, článku 42 ods. 1 bodu 1 a článku 44 ods. 3 zákona o podzemných prírodných zdrojoch a článku 4 ods. 1 bodu 1 a článku 16 vyhlášky o organizácii výberových konaní s cieľom udelenia povolenia na vyhľadávanie a/alebo prieskum a koncesií na ťažbu podzemných prírodných zdrojov v zmysle zákona o podzemných prírodných zdrojoch prijatého uznesením vlády č. 231 z roku 2010,
   RADA MINISTROV ROZHODLA TAKTO:

               1.

               Začína sa konanie vo veci udelenia povolenia na vyhľadávanie a prieskum ložísk ropy a zemného plynu v „Bloku 1 – 24 Kitka“, ktorý sa nachádza v provincii Varna, na území s rozlohou 704 km2 ohraničenom zemepisnými súradnicami podľa bodov 1 až 27 v prílohe.

               2.

               Povolenie uvedené v bode 1 sa udelí na základe výberového konania, v rámci ktorého uchádzači nie sú prítomní pri posudzovaní ponúk.

               3.

               Dĺžka platnosti povolenia na vyhľadávanie a prieskum sa stanovuje na 5 rokov od dátumu nadobudnutia platnosti dohody o vyhľadávaní a prieskume, pričom toto obdobie je možné v súlade s článkom 31 ods. 3 zákona o podzemných prírodných zdrojoch predĺžiť.

               4.

               Termín na zakúpenie podkladov k výberovému konaniu je určený na 17.30 h v 120. deň po dni uverejnenia tohto rozhodnutia v Úradnom vestníku Európskej únie.

               5.

               Termín na podanie prihlášok do výberového konania je určený na 17.30 h v 140. deň po dni uverejnenia tohto rozhodnutia v Úradnom vestníku Európskej únie.

               6.

               Termín na podanie ponúk zodpovedajúcich podmienkam výberového konania je určený na 17.30 h v 155. deň po dni uverejnenia tohto rozhodnutia v Úradnom vestníku Európskej únie.

               7.

               Cena podkladov k výberovému konaniu sa stanovuje na 10 000 BGN. Podklady k výberovému konaniu možno získať na ministerstve energetiky na adrese: ul. Triaditsa 8, Sofia, do dátumu uvedeného v bode 4 po predložení platobného príkazu.

               7.1.

               Suma uvedená v bode 7 sa poukáže na tento bankový účet ministerstva energetiky:

                           BIC banky BNB pre platby v bulharskej mene (BGN) – BNBGBGSD,

                           SWIFT kód banky BNB pre platby v cudzej mene – BNBGBGSF,

                           IBAN – ВG94 BNBG 9661 3000 1421 01,

                           BNB (Bulharská národná banka) – ústredie.

               7.2.

               Do platobného príkazu by sa malo zaznamenať: za dokumentáciu k výberovému konaniu pre oblasť „Blok 1 – 24 Kitka“ kúpenú v mene žiadateľa, ktorého meno sa povinne uvedie v platobnom príkaze.

               7.3.

               Osoba prijímajúca dokumenty k výberovému konaniu podpíše v mene žiadateľa vyhlásenie, v ktorom sa zaviaže chrániť dôverný charakter informácií, ktoré sú v nich obsiahnuté.

               8.

               Uchádzači o účasť na výberovom konaní musia spĺňať požiadavky uvedené v článku 23 ods. 1 zákona o podzemných prírodných zdrojoch.

               9.

               Uchádzač (v prípade skupiny uchádzačov každý z nich) predloží vyhlásenie o absencii okolností uvedených v článku 2 zákona o hospodárskom a finančnom prepojení so spoločnosťami registrovanými v jurisdikciách so zvýhodneným daňovým režimom, ich prepojených osobách a skutočných vlastníkoch (ďalej len „zákon o prepojení“) (Štátny vestník č. 1, 2014) v spojení s § 1 dodatočných ustanovení alebo dôkaz, že existujú okolnosti uvedené v článku 4 zákona o prepojení.

               10.

               Uchádzač, podnik alebo skupina musia mať aspoň minimálne riadiace schopnosti nevyhnutné na vykonávanie vyhľadávania a prieskumu a kumulatívne spĺňať tieto podmienky:

               10.1.

               Uchádzač (v prípade skupiny uchádzačov každý z nich) musí predložiť originály odporučení od obchodných partnerov.

               10.2.

               Uchádzač (v prípade skupiny uchádzačov každý z nich) musí predložiť doklady o odborných znalostiach a skúsenostiach získaných pri riadení aspoň jedného projektu týkajúceho sa vyhľadávania a prieskumu nerastných surovín – ropy a zemného plynu.

               11.

               Uchádzač (v prípade skupiny uchádzačov každý z nich) musel za posledné tri účtovné obdobia vykázať celkové čisté príjmy z predaja v minimálnej výške 4 000 000 BGN (v závislosti od dátumu založenia). V prípade skupiny uchádzačov, ktorá nie je právnickou osobou, sa požiadavka podľa tohto bodu vzťahuje na skupinu ako celok alebo:

               11.1.

               uchádzač (v prípade skupiny uchádzačov aspoň jeden z nich) musí predložiť potvrdenie banky alebo inej finančnej inštitúcie, že má k dispozícii potrebné finančné prostriedky na vyhľadávanie a prieskum ropy a zemného plynu v oblasti „Blok 1 – 24 Kitka“, alebo

               11.2.

               uchádzač (v prípade skupiny uchádzačov aspoň jeden z nich) musí predložiť vyhlásenie banky alebo inej finančnej inštitúcie, že mu budú poskytnuté prostriedky potrebné na vyhľadávanie a prieskum ropy a zemného plynu v oblasti „Blok 1 – 24 Kitka“.

               12.

               Ponuky uchádzačov sa budú posudzovať na základe navrhnutých pracovných programov, prostriedkov vyhradených na ochranu životného prostredia, bonusov, odbornej prípravy a administratívnych a finančných spôsobilostí, ako sa uvádza v tomto rozhodnutí.

               13.

               Výška zábezpeky za účasť na výberovom konaní sa stanovuje na 5 000 BGN a má sa vyplatiť pred termínom stanoveným v bode 5 na účet ministerstva energetiky:

                           BIC banky BNB pre platby v bulharskej mene (BGN) – BNBGBGSD,

                           SWIFT kód banky BNB pre platby v cudzej mene – BNBGBGSF,

                           IBAN – BG75 BNBG 9661 3300 1421 03,

                           BNB (Bulharská národná banka) – ústredie.

               14.

               Uchádzačom, ktorých žiadosť o účasť na výberovom konaní bude zamietnutá, sa záloha vráti do 14 dní odo dňa, keď boli o tomto zamietnutí informovaní.

               15.

               Podľa rozhodnutia o udelení povolenia na vyhľadávanie a prieskum sa úspešnému uchádzačovi záloha vráti do 14 dní od podpísania dohody a zvyšným uchádzačom do 14 dní od uverejnenia v Úradnom vestníku Rady ministrov.

               16.

               Prihlášky na účasť vo výberovom konaní a návrhy uchádzačov vyhovujúce podmienkam výberového konania sa predkladajú v podateľni ministerstva energetiky na adrese: ul. Triaditsa 8, Sofia, v bulharskom jazyku v súlade s ustanoveniami článku 46 zákona o podzemných prírodných zdrojoch.

               17.

               Ponuky musia spĺňať požiadavky a podmienky uvedené v dokumentácii k výberovému konaniu.

               18.

               Výberové konanie sa uskutoční aj v prípade, ak má naň povolenú účasť len jeden uchádzač.

               19.

               Minister energetiky je poverený týmito úlohami:

               19.1.

               zaslať toto rozhodnutie na uverejnenie v Úradnom vestníku Európskej únie;

               19.2.

               organizovať a riadiť výberové konanie.

               20.

               Toto rozhodnutie sa uverejní v Úradnom vestníku Bulharskej republiky a na webovom sídle Rady ministrov. Toto rozhodnutie sa oznámi v mestách Varna, Beloslav, Avren, Dolni Čiflik a Bjala.

               21.

               Odvolania proti tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.

            Predseda vlády

         Bojko BORISOV

            Za generálneho tajomníka Rady ministrov

         Veselin DAKOV

            Vedúci úradu vlády

         Veselin DAKOV

      PRÍLOHA
      ZOZNAM SÚRADNÍC HRANIČNÝCH BODOV OBLASTI „BLOK 1 – 24 KITKA“
      Systém súradníc WGS 84

                  No

                  Zemepisná dĺžka

                  Zemepisná šírka

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  pobrežie

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  pobrežie

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  vyňaté územie

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  vyňaté územie

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  vyňaté územie

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: Rozhodnutie Rady z  18. júna 2013 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               20.6.2013

               SK

               Úradný vestník Európskej únie

               C 174/4

         ROZHODNUTIE RADY
   z 18. júna 2013,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2013/C 174/02
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú Rade predložila Komisia v kategórii zástupcov zamestnaneckých organizácií,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Jedno miesto člena riadiacej rady strediska v kategórii zástupcov zamestnaneckých organizácií je k dispozícii pre Grécko,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   ZÁSTUPCOVIA ZAMESTNANECKÝCH ORGANIZÁCIÍ:

               GRÉCKO

               pán Michalis KOUROUTOS

      V Luxemburgu 18. júna 2013

            Za Radu

            predseda

         P. HOGAN

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Rady z 22. novembra 1993 o štatistických údajoch, ktoré sa majú použiť na stanovenie kľúča pre finančné zdroje Európskeho menového inštitútu

text:
Dôležité právne oznámenie

|

31993D0716

Úradný vestník L 332 , 31/12/1993 S. 0012 - 0013 Fínske špeciálne vydanie: Kapitola 1 Zväzok 3 S. 0082  Švédske špeciálne vydanie: Kapitola 1 Zväzok 3 S. 0082

		Rozhodnutie Radyz 22. novembra 1993o štatistických údajoch, ktoré sa majú použiť na stanovenie kľúča pre finančné zdroje Európskeho menového inštitútuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 161 a 16.2 protokolu o štatúte Európskeho menového inštitútu, ktorý tvorí jej prílohu,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Výboru guvernérov,so zreteľom na stanovisko Menového výboru,keďže Európsky menový inštitút, ďalej len "EMI" bude založený dňa 1. januára 1994;keďže EMI bude vybavený svojimi vlastnými zdrojmi;keďže rozsah zdrojov EMI bude určený Radou EMI;keďže zdroje EMI budú poskytované z príspevkov národných centrálnych bánk v súlade s kľúčom uvedeným v článku 16.2 protokolu o štatúte EMI;keďže kľúč pre finančné zdroje EMI bude stanovený pred začatím druhej etapy;keďže štatistické údaje, ktoré sa majú použiť na stanovenie kľúča poskytne Komisia v súlade s pravidlami prijatými Radou;keďže pravidlá prijaté Radou v tomto rozhodnutí nie sú precedensom pre ďalšie právne akty, ktoré by Rada mohla prijať v iných oblastiach;keďže je nutné definovať charakter a zdroje údajov, ktoré sa majú použiť a metódu výpočtu kľúča;keďže smernica Rady 89/130/EHS, Euratom z 13. februára 1989 o harmonizácii výpočtu hrubého národného produktu v trhových cenách [3] zavádza postup prijatia, členskými štátmi, údajov o hrubom domácom produkte v trhových cenách; keďže členské štáty musia použiť všetky potrebné prostriedky na zabezpečenie toho, aby boli údaje odovzdané Komisii,ROZHODLA TAKTO:Článok 1Štatistické údaje, ktoré sa majú použiť na stanovenie kľúča pre príspevky národných centrálnych bánk na finančné zdroje EMI poskytne Komisia v súlade s pravidlami stanovenými v nasledujúcich článkoch.Článok 2Obyvateľstvo a hrubý domáci produkt v trhových cenách, ďalej len "HDP tc", sú definované podľa platného Európskeho systému integrovaných hospodárskych účtov (ESÚ). HDP tc znamená HDP tc tak, ako je definované v článku 2 smernice 89/130/EHS, Euratom.Článok 3Zohľadnia sa údaje o obyvateľstve za rok 1992. Stredná hodnota celkového počtu obyvateľov v priebehu roka sa použije v súlade s odporúčaniami ESÚ.Článok 4Zohľadnia sa údaje o HDP tc za každý z rokov 1987 až 1991. Údaje o HDP tc sú pre každý členský štát vyjadrené v národnej mene v súčasných cenách.Článok 5Údaje o obyvateľstve zhromažďuje Komisia (Eurostat) z členských štátov.Článok 6Údaje o HDP tc za roky 1988 až 1991 sú výsledkom uplatnenia smernice 89/130/EHS, Euratom. Údaje za rok 1987 zhromažďuje Komisia (Eurostat) z členských štátov, ktoré zabezpečia ich súlad s údajmi o HDP tc za roky 1988 až 1991.Článok 71. Podiel členského štátu na obyvateľstve spoločenstva je jeho podiel na súčte počtu obyvateľov členských štátov, vyjadrený vo forme percenta.2. Údaje HDP tc za každý rok a každý členský štát vyjadrené v národných menách sú prevedené na čísla vyjadrené v eku. Výmenný kurz použitý na tento účel je priemerom výmenných kurzov za všetky pracovné dni v roku. Denný výmenný kurz je kurzom, ktorý vypočíta Komisia a uverejní v sérii "C"Úradného vestníka Európskych spoločenstiev.3. Podiel členského štátu na HDP tc spoločenstva je jeho podiel na súčte HDP tc členského štátu za päť rokov, vyjadrený vo forme percenta.Článok 8Štatistickým vážením národnej centrálnej banky v kľúči je aritmetická stredná hodnota podielov príslušného členského štátu na počte obyvateľov a na HDP tc spoločenstva.Článok 9V rôznych krokoch výpočtu sa použije dostatočný počet cifier, aby sa zabezpečila ich presnosť. Štatistické váženie národných centrálnych bánk v kľúči je vyjadrené na štyri desatinné miesta.Článok 10Údaje uvedené v tomto rozhodnutí musia byť Komisiou oznámené Výboru guvernérov centrálnych bánk členských štátov do 1. januára 1994.V Bruseli 22. novembra 1993Za RadupredsedaPh. Maystadt[1] Ú. v. ES C 324, 1.12.1993, s. 11; aÚ. v. ES C 340, 17.12.1993, s. 11.[2] Ú. v. ES C 329, 6.12.1993.[3] Ú. v. ES L 49, 21.2.1989, s. 26.--------------------------------------------------


title: Rozhodnutie predstaviteľov vlád členských štátov, ktorí sa zišli v rámci zasadnutia Rady z 18. decembra 1987 o nomenklatúre a zmluvných colných sadzbách za určité výrobky a všeobecných zásadách výkladu a uplatňovania uvedenej nomenklatúry a ciel

text:
Dôležité právne oznámenie

|

41987D0597

Úradný vestník L 363 , 23/12/1987 S. 0067 - 0067 Fínske špeciálne vydanie: Kapitola 2 Zväzok 4 S. 0278  Švédske špeciálne vydanie: Kapitola 2 Zväzok 4 S. 0278

		Rozhodnutie predstaviteľov vlád členských štátov, ktorí sa zišli v rámci zasadnutia Radyz 18. decembra 1987o nomenklatúre a zmluvných colných sadzbách za určité výrobky a všeobecných zásadách výkladu a uplatňovania uvedenej nomenklatúry a ciel(87/597/ESUO)PREDSTAVITELIA VLÁD ČLENSKÝCH ŠTÁTOV EURÓPSKEHO SPOLOČENSTVA PRE UHLIE A OCEĽ, KTORÍ SA ZIŠLI V RÁMCI ZASADNUTIA RADY, SA ROZHODLI TAKTO:Článok 1Od 1. januára 1988 sa ako spoločná colná nomenklatúra členských štátov a zmluvné clá platné pre výrobky, ktoré spadajú do pôsobnosti Zmluvy o založení Európskeho spoločenstva pre uhlie a oceľ, používa tá, ktorá sa uvádza v nariadení Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1].Nomenklatúra a clá uvedené vyššie sa budú vykladať a uplatňovať tak, ako je to stanovené v predbežných ustanoveniach kombinovanej nomenklatúry (KN), ktorá je obsiahnutá v prílohe I k uvedenému nariadeniu.Článok 2Rozhodnutie 79/35/ESUO [2] sa týmto ruší.Článok 3Členské štáty prijmú všetky opatrenia potrebné na implementáciu tohto rozhodnutia.V Bruseli 18. decembra 1987PredsedaN. Wilhjelm[1] Ú. v. ES L 256, 7.9.1987, s. 1.[2] Ú. v. ES L 10, 16.1.1979, s. 13.--------------------------------------------------


title: 2010/285/: Rozhodnutie Rady z  19. januára 2010 o existencii nadmerného deficitu v Nemecku

text:
               21.5.2010

               SK

               Úradný vestník Európskej únie

               L 125/38

         ROZHODNUTIE RADY
   z 19. januára 2010
   o existencii nadmerného deficitu v Nemecku
   (2010/285/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 6 v spojení s článkom 126 ods. 13 a článkom 136,
   so zreteľom na návrh Komisie,
   so zreteľom na pripomienky Nemecka,
   keďže:

               (1)

               V súlade s článkom 126 ods. 1 Zmluvy o fungovaní Európskej únie sa členské štáty majú vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilnenie podmienok na cenovú stabilitu a silný udržateľný rast smerujúci k vytváraniu pracovných miest.

               (3)

               V postupe pri nadmernom deficite podľa článku 126 Zmluvy o fungovaní Európskej únie objasnenom v nariadení Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (1) (ktoré je súčasťou Paktu stability a rastu) sa ustanovuje povinnosť prijať rozhodnutie o existencii nadmerného deficitu. Nariadenie (ES) č. 1467/97 tiež obsahuje ustanovenia pre vykonávanie článku 104 Zmluvy o založení Európskeho spoločenstva, ktorý sa stal článkom 126 Zmluvy o fungovaní Európskej únie. V protokole o postupe pri nadmernom deficite pripojenom k Zmluve o fungovaní Európskej únie sa ustanovujú ďalšie ustanovenia týkajúce sa vykonávania postupu pri nadmernom deficite. V nariadení Rady (ES) č. 479/2009 (2) sa ustanovujú podrobné pravidlá a definície na uplatňovanie ustanovení uvedeného protokolu.

               (4)

               Cieľom reformy Paktu stability a rastu z roku 2005 bolo posilniť jeho účinnosť a hospodárske základy, ako aj zabezpečiť udržateľnosť verejných financií z dlhodobého hľadiska. Malo sa ňou zaistiť, aby sa vo všetkých krokoch v rámci postupu pri nadmernom deficite v plnej miere zohľadňovala najmä hospodárska a rozpočtová situácia. V tomto zmysle Pakt stability a rastu vytvára rámec na podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (5)

               V článku 104 ods. 5 Zmluvy o založení Európskeho spoločenstva, ktorý sa stal článkom 126 ods. 5 Zmluvy o fungovaní Európskej únie, sa od Komisie vyžadovalo, aby predložila Rade stanovisko, ak sa domnieva, že v členskom štáte existuje alebo by mohol vzniknúť nadmerný deficit. Komisia s prihliadnutím na svoju správu podľa článku 104 ods. 3 Zmluvy o založení Európskeho spoločenstva, ktorý sa stal článkom 126 ods. 3 Zmluvy o fungovaní Európskej únie, a so zreteľom na stanovisko Hospodárskeho a finančného výboru v súlade s článkom 104 ods. 4 Zmluvy o založení Európskeho spoločenstva, ktorý sa stal článkom 126 ods. 4 Zmluvy o fungovaní Európskej únie, dospela k záveru, že v Nemecku existoval nadmerný deficit. Komisia preto 11. novembra 2009 predložila Rade takéto stanovisko týkajúce sa Nemecka (3).

               (6)

               V článku 126 ods. 6 Zmluvy o fungovaní Európskej únie sa ustanovuje, že Rada by mala zvážiť všetky pripomienky, ktoré si príslušný členský štát želá vyjadriť predtým, ako Rada po celkovom posúdení rozhodne o tom, či existuje nadmerný deficit. V prípade Nemecka toto celkové posúdenie viedlo k záverom uvedeným v tomto rozhodnutí.

               (7)

               Podľa údajov, ktoré oznámili nemecké orgány v októbri 2009, sa očakáva, že deficit verejných financií v Nemecku dosiahne 3,7 % HDP v roku 2009, čím výrazne prekročí referenčnú hodnotu 3 % HDP. Plánované prekročenie referenčnej hodnoty sa môže považovať za výnimočné v zmysle zmluvy a Paktu stability a rastu. Podľa predpovede útvarov Komisie z jesene 2009 sa očakáva, že reálny HDP v Nemecku v roku 2009 prudko klesne o 5 %. Plánované prekročenie referenčnej hodnoty sa okrem toho nemôže považovať za dočasné, pretože podľa predpovede útvarov Komisie z jesene 2009 sa pri zohľadnení opatrení prijatých v tomto roku a ovplyvňujúcich rozpočet na roky 2010 a 2011 sa deficit zvýši v roku 2010 na 5,0 % HDP a v roku 2011 klesne na 4,6 % HDP za predpokladu nezmenenej politiky. Kritérium pre deficit podľa ustanovení zmluvy preto nie je splnené.

               (8)

               Podľa údajov, ktoré oznámili nemecké orgány v októbri 2009, sa plánuje, že hrubý dlh verejných financií (ktorý bol od roku 2002 nad referenčnou hodnotou 60 % HDP) v roku 2009 zostane na úrovni 74,2 % HDP. V predpovedi útvarov Komisie z jesene 2009 sa predpokladá, že pomer dlhu bude rásť ďalej až do výšky 73,1 % HDP v roku 2009 a v roku 2011 dosiahne 79,7 % HDP. Pomer dlhu nemožno považovať za dostatočne sa znižujúci a približujúci sa k referenčnej hodnote uspokojivým tempom v zmysle zmluvy a Paktu stability a rastu. Kritérium pre dlh podľa ustanovení zmluvy preto nie je splnené.

               (9)

               Podľa článku 2 ods. 4 nariadenia (ES) č. 1467/97 môžu byť v krokoch vedúcich k rozhodnutiu Rady o existencii nadmerného deficitu podľa článku 126 ods. 6 Zmluvy o fungovaní Európskej únie zohľadnené relevantné faktory len vtedy, ak je v plnom rozsahu splnená dvojitá podmienka, že deficit zostane na úrovni blízko referenčnej hodnoty a že jeho prekročenie nad referenčnú hodnotu je dočasné. V prípade Nemecka táto dvojitá podmienka nie je splnená. Preto sa v jednotlivých krokoch vedúcich k tomuto rozhodnutiu relevantné faktory nezohľadňujú,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že v Nemecku existuje nadmerný deficit.
   Článok 2
   Toto rozhodnutie je určené Spolkovej republike Nemecko.

      V Bruseli 19. januára 2010

            Za Radu

            predsedníčka

         E. SALGADO

      (1)  Ú. v. ES L 209, 2.8.1997, s. 6.

      (2)  Ú. v. EÚ L 145, 10.6.2009, s. 1.

      (3)  Všetky dokumenty týkajúce sa postupu pri nadmernom deficite v prípade Nemecka sa nachádzajú na tejto internetovej stránke: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Rozhodnutie Rady z 25. septembra 2014 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               27.9.2014

               SK

               Úradný vestník Európskej únie

               C 338/26

         ROZHODNUTIE RADY
   z 25. septembra 2014,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2014/C 338/04
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
   so zreteľom na kandidatúru, ktorú predložila Komisia Rade v kategórii zástupcov zamestnancov,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Poľsko sa uvoľnilo jedno miesto člena riadiacej rady strediska v kategórii zástupcov zamestnancov,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   ZÁSTUPCOVIA ORGANIZÁCIÍ ZAMESTNANCOV:

               POĽSKO

               pani Dagmara IWANCIW

      V Bruseli 25. septembra 2014

            Za Radu

            predsedníčka

         F. GUIDI

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Politického a bezpečnostného výboru (SZBP) 2016/1635 z 30. augusta 2016 o začatí budovania kapacít a výcviku líbyjskej pobrežnej stráže a námorníctva zo strany vojenskej operácie Európskej únie v južnej časti centrálneho Stredozemia (operácia EUNAVFOR MED SOPHIA) (EUNAVFOR MED/3/2016)

text:
               10.9.2016

               SK

               Úradný vestník Európskej únie

               L 243/11

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/1635
   z 30. augusta 2016
   o začatí budovania kapacít a výcviku líbyjskej pobrežnej stráže a námorníctva zo strany vojenskej operácie Európskej únie v južnej časti centrálneho Stredozemia (operácia EUNAVFOR MED SOPHIA) (EUNAVFOR MED/3/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä jej článok 38,
   so zreteľom na rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (1), a najmä na jeho článok 2a a článok 6 ods. 1,
   keďže:

               (1)

               Rozhodnutím Rady (SZBP) 2016/993 (2), ktorým sa zmenilo rozhodnutie (SZBP) 2015/778, sa do uvedeného rozhodnutia vložil článok 2a s cieľom doplniť ako podpornú úlohu operácie EUNAVFOR MED SOPHIA pomoc pri rozvoji kapacít a výcviku líbyjskej pobrežnej stráže a námorníctva, pokiaľ ide o úlohy v oblasti presadzovania práva na mori, najmä s cieľom zabrániť prevádzačstvu a obchodovaniu s ľuďmi.

               (2)

               Podľa článku 2a ods. 2 rozhodnutia (SZBP) 2015/778, keď Politický a bezpečnostný výbor rozhodne, že potom, čo sa ukončia potrebné prípravy, najmä pokiaľ ide o vytváranie ozbrojených síl a postupy preverovania pre stážistov, má operácia EUNAVFOR MED SOPHIA pomáhať na šírom mori, vo svojom dohodnutom operačnom priestore, pri rozvoji kapacít a výcviku líbyjskej pobrežnej stráže a námorníctva, pokiaľ ide o úlohy v oblasti presadzovania práva na mori, najmä s cieľom zabrániť prevádzačstvu a obchodovaniu s ľuďmi.

               (3)

               Veliteľ operácie EÚ ubezpečil Politický a bezpečnostný výbor, že prípravy potrebné na začatie uvedenej podpornej úlohy boli vykonané.

               (4)

               Operácia EUNAVFOR MED SOPHIA by sa preto mala oprávniť na to, aby začala vo svojom dohodnutom operačnom priestore poskytovať pomoc pri budovaní kapacít a výcviku líbyjskej pobrežnej stráže a námorníctva na šírom mori, ako sa uvádza v článku 2a rozhodnutia (SZBP) 2015/778.

               (5)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJALA TOTO ROZHODNUTIE:
   Článok 1
   Operácia EUNAVFOR MED SOPHIA začne vo svojom dohodnutom operačnom priestore poskytovať pomoc pri budovaní kapacít a výcviku líbyjskej pobrežnej stráže a námorníctva na šírom mori, ako sa uvádza v článku 2a rozhodnutia (SZBP) 2015/778.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 30. augusta 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 122, 19.5.2015, s. 31.

      (2)  Rozhodnutie Rady (SZBP) 2016/993 z 20. júna 2016, ktorým sa mení rozhodnutie (SZBP) 2015/778 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (Ú. v. EÚ L 162, 21.6.2016, s. 18).


title: 2013/101/EÚ: Rozhodnutie Rady z  18. februára 2013 , ktorým sa vymenúva jeden francúzsky člen a dvaja francúzski náhradníci Výboru regiónov

text:
               22.2.2013

               SK

               Úradný vestník Európskej únie

               L 49/70

         ROZHODNUTIE RADY
   z 18. februára 2013,
   ktorým sa vymenúva jeden francúzsky člen a dvaja francúzski náhradníci Výboru regiónov
   (2013/101/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh francúzskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Jeana-Yvesa Le DRIANA sa uvoľnilo jedno miesto člena Výboru regiónov.

               (3)

               V dôsledku skončenia funkčného obdobia pána Victorina LURELA a pani Caroline CAYEUXOVEJ sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Pierrick MASSIOT, président du Conseil régional de Bretagne

                     a

               b)

               za náhradníkov:

                           —

                           pani Josette BOREL-LECERTIN, présidente du Conseil régional de Guadeloupe,

                           —

                           pán Daniel DUGLERY, conseiller régional d’Auvergne.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. februára 2013

            Za Radu

            predseda

         S. SHERLOCK

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2009/797/ES,Euratom: Rozhodnutie Rady z  27. októbra 2009 , ktorým sa vymenúva jeden taliansky člen Európskeho hospodárskeho a sociálneho výboru

text:
               31.10.2009

               SK

               Úradný vestník Európskej únie

               L 285/40

      ROZHODNUTIE RADY

   z 27. októbra 2009,
   ktorým sa vymenúva jeden taliansky člen Európskeho hospodárskeho a sociálneho výboru
   (2009/797/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutia Rady 2006/524/ES, Euratom (1) a 2006/651/ES, Euratom (2),
   so zreteľom na návrh talianskej vlády,
   so zreteľom na stanovisko Komisie,
   keďže v dôsledku skončenia funkčného obdobia pani Susanny FLORIOVEJ sa uvoľnilo jedno miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Stefano PALMIERI, responsabile dell'area di ricerca Sviluppo locale e politica industriale dell'IRES CGIL - Istituto di ricerche economiche e sociali Confederazione generale italiana del lavoro (skupina II – skupina Zamestnanci), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2009

            Za Radu

            predseda

         C. BILDT

      (1)  Ú. v. EÚ L 207, 28.7.2006, s. 30.

      (2)  Ú. v. EÚ L 269, 28.9.2006, s. 13.


title: Rozhodnutie Rady, ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2015

text:
               24.6.2015

               SK

               Úradný vestník Európskej únie

               C 207/4

         ROZHODNUTIE RADY,
   ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2015
   (2015/C 207/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 3 na rozpočtový rok 2015 sa prijala 19. júna 2015.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/

      V Luxemburgu 19. júna 2015

            Za Radu

            predseda

         J. REIRS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 69, 13.3.2015, s. 1.


title: 2009/843/ES: Rozhodnutie Európskeho parlamentu a Rady z  21. októbra 2009 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               19.11.2009

               SK

               Úradný vestník Európskej únie

               L 304/4

      ROZHODNUTIE EURÓPSKEHO PARLAMENTU A RADY

   z 21. októbra 2009
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2009/843/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Komisie,
   keďže:

               (1)

               Európsky fond na prispôsobenie sa globalizácii (European Globalisation Adjustment Fund – EGF) bol zriadený s cieľom poskytovať dodatočnú podporu prepúšťaným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní na trhu práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (3)

               Nemecko predložilo 6. februára 2009 žiadosť o mobilizáciu EGF v súvislosti s pracovníkmi, ktorých prepustila spoločnosť Nokia GmbH. Táto žiadosť je v súlade s požiadavkami na stanovenie finančného príspevku uvedenými v článku 10 nariadenia (ES) č. 1927/2006, Komisia preto navrhuje uvoľniť sumu 5 553 850 EUR.

               (4)

               Európsky fond na prispôsobenie sa globalizácii by sa mal preto mobilizovať s cieľom poskytnúť finančný príspevok na žiadosť predloženú Nemeckom,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2009 sa mobilizuje Európsky fond na prispôsobenie sa globalizácii s cieľom poskytnúť sumu 5 553 850 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 21. októbra 2009

            Za Európsky parlament

            predseda

         J. BUZEK

            Za Radu

            predsedníčka

         C. MALMSTRÖM

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2007/645/ES: Rozhodnutie Rady z  1. októbra 2007 , ktorým sa vymenúva jeden maltský člen a dvaja maltskí náhradníci Výboru regiónov

text:
               6.10.2007

               SK

               Úradný vestník Európskej únie

               L 261/26

      ROZHODNUTIE RADY

   z 1. októbra 2007,
   ktorým sa vymenúva jeden maltský člen a dvaja maltskí náhradníci Výboru regiónov
   (2007/645/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh maltskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pani Doris BORGOVEJ sa uvoľnilo jedno miesto člena Výboru regiónov. V dôsledku skončenia funkčného obdobia pánov Joea BORGA a Paula BUTTIGIEGA sa uvoľnili dve miesta náhradníkov Výboru regiónov,

         ROZHODLA TAKTO:
   Článok 1
   Do Výboru regiónov sa za člena a náhradníkov na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:

                           —

                           pán Frederick CUTAJAR, starosta, Santa Lucia Local Council;

               b)

               za náhradníkov:

                           —

                           pani Doris BORG, zástupkyňa starostu, Birkirkara Local Council

                           —

                           pani Maria NATOLI, členka rady, Nadur Local Council.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2007

            Za Radu

            predseda

         M. LINO

      (1)  Ú. v. EÚ L 56, 25.2.2006, s. 75.


title: Rozhodnutie Rady 2010/799/SZBP z  13. decembra 2010 , ktorým sa podporuje proces budovania dôvery, ktorý má viesť k vytvoreniu zóny bez zbraní hromadného ničenia a ich nosičov na Blízkom východe na podporu vykonávania stratégie EÚ proti šíreniu zbraní hromadného ničenia

text:
               23.12.2010

               SK

               Úradný vestník Európskej únie

               L 341/27

         ROZHODNUTIE RADY 2010/799/SZBP
   z 13. decembra 2010,
   ktorým sa podporuje proces budovania dôvery, ktorý má viesť k vytvoreniu zóny bez zbraní hromadného ničenia a ich nosičov na Blízkom východe na podporu vykonávania stratégie EÚ proti šíreniu zbraní hromadného ničenia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2,
   keďže:

               (1)

               EÚ aktívne vykonáva stratégiu EÚ proti šíreniu zbraní hromadného ničenia a zavádza opatrenia uvedené v jej kapitole III, akými sú napríklad účinnejšie uplatňovanie multilateralizmu a podpora stabilného medzinárodného a regionálneho prostredia.

               (2)

               EÚ je viazaná systémom multilaterálnych zmlúv, ktorým sa poskytuje právny a normatívny základ na úsilie vynakladané na nešírenie. Cieľom politiky EÚ je pokračovať vo vykonávaní a všeobecnom uplatňovaní existujúcich noriem v oblasti odzbrojenia a nešírenia. EÚ bude tretím krajinám pomáhať v plnení ich záväzkov v rámci viacstranných dohovorov a režimov.

               (3)

               Podpora stabilného medzinárodného a regionálneho prostredia je podmienkou boja proti šíreniu zbraní hromadného ničenia (ZHN). Na tento účel bude EÚ podporovať regionálne bezpečnostné opatrenia, ako aj regionálne procesy kontroly zbraní a odzbrojenia.

               (4)

               Pozitívne a negatívne bezpečnostné záruky môžu zohrávať dôležitú úlohu: môžu slúžiť ako motivácia na zrieknutie sa získavania ZHN, aj ako odradzujúci prostriedok. EÚ podporí ďalšie zváženie bezpečnostných záruk.

               (5)

               Šírenie ZHN je globálnym nebezpečenstvom, ktoré si vyžaduje globálny prístup. Keďže však bezpečnosť v Európe je úzko spojená s bezpečnosťou a stabilitou v Stredozemí a na Blízkom východe, EÚ sa domnieva, že je jej povinnosťou prispievať k bezpečnosti a stabilite v tomto regióne.

               (6)

               Spoločná deklarácia parížskeho samitu o Stredozemí z 13. júla 2008 opätovne potvrdila spoločný cieľ dosiahnuť mier, ako aj bezpečnosť v regióne, ako je stanovený v Barcelonskej deklarácii prijatej Euro-stredozemskou konferenciou 27. – 28. novembra 1995, v ktorej sa okrem iného podporuje bezpečnosť v regióne zasadzovaním sa za nešírenie jadrových, chemických a biologických zbraní, a to zachovávaním a dodržiavaním medzinárodných a regionálnych režimov nešírenia zbraní, kontroly zbraní a dohôd o odzbrojení, ku ktorým patria Zmluva o nešírení jadrových zbraní (NPT), Dohovor o chemických zbraniach, Dohovor o biologických a toxínových zbraniach, Zmluva o všeobecnom zákaze jadrových skúšok a/alebo regionálne dohovory, ako sú oblasti bez zbraní vrátane ich kontrolných režimov, ako aj napĺňaním ich záväzkov v dobrej viere vyplývajúcich z dohovorov o kontrole zbraní, odzbrojení a nešírení zbraní.

               (7)

               Zmluvné strany Únie pre Stredozemie sa budú snažiť o to, aby sa Blízky východ stal oblasťou bez ZHN, jadrových, chemických a biologických zbraní a ich nosičov a aby bol tento stav vzájomne a účinne overiteľný. Zmluvné strany navyše zvážia praktické kroky, okrem iného na zabránenie šíreniu jadrových, chemických a biologických zbraní, ako aj nadmernému hromadeniu konvenčných zbraní.

               (8)

               V euro-stredozemských dohodách o pridružení medzi EÚ a partnermi zo Stredozemia sa stanovuje zavedenie pravidelného politického dialógu, ktorý povedie k zvýšeniu regionálnej bezpečnosti a stability a ktorý zahrnie všetky otázky spoločného záujmu, a to najmä otázky mieru, bezpečnosti, demokracie a regionálneho rozvoja.

               (9)

               EÚ 19. a 20. júna 2008 usporiadala v Paríži seminár o bezpečnosti na Blízkom východe, nešírení ZHN a odzbrojení, na ktorom sa zišli zástupcovia štátov regiónu a členských štátov EÚ, ako aj akademickej obce a národných agentúr pre jadrovú energiu. Účastníci nabádali EÚ k podpore ďalšej diskusie v rámci rôznych fór a k postupnému dosiahnutiu formálnejšej štruktúry, ktorá by vychádzala z rámca barcelonského procesu a zahrňovala diskusie medzi vládnymi úradníkmi, ale aby to uskutočňovali spôsobom, ktorý by zahŕňal viacero geografických oblastí.

               (10)

               Na hodnotiacej konferencii Zmluvy o nešírení jadrových zbraní (NPT) v roku 2010 sa zdôraznila dôležitosť procesu, ktorý vedie k úplnému vykonávaniu jej rezolúcie o Blízkom východe z roku 1995 („rezolúcia z roku 1995“). Konferencia na tento účel schválila praktické kroky, okrem iného zváženie všetkých ponúk, ktorých cieľom je podpora vykonávania rezolúcie z roku 1995, vrátane ponuky EÚ usporiadať seminár nadväzujúci na seminár organizovaný v júni 2008.

               (11)

               Na hodnotiacej konferencii NPT 2010 sa ďalej uznala dôležitá úloha, ktorú zohráva občianska spoločnosť pri vykonávaní rezolúcie z roku 1995, a podporilo sa všetko úsilie vyvíjané v tomto smere.

               (12)

               Na 20. zasadnutí spoločnej rady EÚ – GCC a zasadnutí ministrov, ktoré sa konalo 14. júna 2010 v Luxemburgu, sa uvítal úspešný výsledok hodnotiacej konferencie NPT v roku 2010. Účastníci vyjadrili podporu vytvoreniu zóny bez akýchkoľvek ZHN a ich nosičov na Blízkom východe vrátane oblasti Perzského zálivu,

         PRIJALA TOTO ROZHODNUTIE:
   Článok 1
   1.   Na účely nadviazania na seminár EÚ v roku 2008 o bezpečnosti na Blízkom východe, nešírení ZHN a odzbrojení podporí EÚ činnosti so zámerom dosiahnuť tieto ciele:

               —

               podporiť regionálny politický dialóg a dialóg zameraný na bezpečnosť v rámci občianskej spoločnosti a v rámci vlád, a najmä medzi odborníkmi, vládnymi úradníkmi a akademickou obcou,

               —

               identifikovať opatrenia na budovanie dôvery, ktoré by mohli poslúžiť ako praktické kroky smerom k perspektíve Blízkeho východu ako zóny bez zbraní hromadného ničenia a ich nosičov,

               —

               nabádať na rokovania o všeobecnom uplatňovaní a vykonávaní príslušných medzinárodných zmlúv a iných nástrojov na zabránenie šíreniu ZHN a ich nosičov,

               —

               diskutovať o otázkach súvisiacich s mierovým využívaním jadrovej energie a o medzinárodnej a regionálnej spolupráci v tejto oblasti.

         2.   V tejto súvislosti budú projekty, ktoré má EÚ podporiť, zahŕňať tieto konkrétne činnosti:

               a)

               poskytnutie prostriedkov na usporiadanie seminára, ktorý by nadväzoval na seminár EÚ o bezpečnosti na Blízkom východe, nešírení ZHN a odzbrojení, ktorý sa uskutočnil v roku 2008;

               b)

               poskytnutie prostriedkov na prípravu podkladových dokumentov o témach, ktorými sa bude zaoberať nadväzujúci seminár.

         Podrobný opis projektov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Technickým vykonávaním projektov uvedených v článku 1 ods. 2 sa poveruje Združenie EÚ pre nešírenie zbraní, vykonáva túto úlohu pod vedením VP. Na tento účel uzavrie VP so Združením EÚ pre nešírenie zbraní potrebné dohody.
   Článok 3
   1.   Referenčná suma na realizáciu projektov uvedených v článku 1 ods. 2 je 347 700 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na rozpočet Únie.
   3.   Komisia dohliada na riadne spravovanie výdavkov uvedených v odseku 1. Na tento účel uzavrie so Združením EÚ pre nešírenie zbraní dohodu o financovaní. V dohode sa stanoví, že Združenie EÚ pre nešírenie zbraní má zabezpečiť zviditeľnenie príspevku EÚ zodpovedajúce jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Radu informuje o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody.
   Článok 4
   1.   VP Radu o vykonávaní tohto rozhodnutia informuje na základe pravidelných správ vypracovaných Združením EÚ pre nešírenie zbraní. Tieto správy tvoria základ pre hodnotenie, ktoré vykoná Rada.
   2.   Komisia poskytuje informácie o finančných aspektoch projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 18 mesiacov po uzatvorení dohôd o financovaní uvedených v článku 3 ods. 3. Rozhodnutie však stráca účinnosť šesť mesiacov po svojom nadobudnutí účinnosti, ak sa dovtedy neuzavrie dohoda o financovaní.

      V Bruseli 13. decembra 2010

            Za Radu

            predsedníčka

         C. ASHTON

      PRÍLOHA

         Projekty, ktorými sa podporuje proces budovania dôvery, ktorý má viesť k vytvoreniu zóny bez zbraní hromadného ničenia a ich nosičov na blízkom východe na podporu vykonávania stratégie eú proti šíreniu zbraní hromadného ničenia

      1.   Ciele

      V rámci Barcelonskej deklarácie prijatej Euro-stredozemskou konferenciou 27. – 28. novembra 1995 sa EÚ a jej stredozemskí partneri dohodli, že sa budú usilovať o to, aby sa Blízky východ stal efektívne overiteľnou zónou bez zbraní hromadného ničenia (ZHN) a ich nosičov. V roku 2008 sa v spoločnom vyhlásení parížskeho samitu o Stredozemí potvrdila pripravenosť EÚ zvážiť a vypracovať praktické opatrenia na prípravu vhodného základu na plné vykonávania rezolúcie hodnotiacej konferencie NPT z roku 1995 o Blízkom východe („rezolúcia z roku 1995“) a vytvorenie takej zóny. Takéto praktické opatrenia sa preskúmali počas seminára EÚ o bezpečnosti na Blízkom východe, nešírení ZHN a odzbrojení, ktorý sa konal v júni 2008 v Paríži.
      Podľa názoru EÚ by sa praktickými opatreniami malo okrem iného podporiť všeobecné dodržiavanie všetkých mnohostranných dohôd a nástrojov v oblasti nešírenia zbraní hromadného ničenia, kontroly zbraní a odzbrojenia, ku ktorým patria Zmluvy o nešírení jadrových zbraní (NPT), Dohovor o chemických zbraniach, Dohovor o biologických a toxínových zbraniach, Zmluva o všeobecnom zákaze jadrových skúšok a Haagsky kódex proti šíreniu balistických rakiet, dohody MAAE o komplexných zárukách a dodatkový protokol. Začatie rokovaní o zmluve o zákaze výroby štiepnych materiálov na použitie v jadrových zbraniach a iných výbušných zariadeniach by v tejto súvislosti bolo ďalším kľúčovým krokom. Takéto kroky by mohli predstavovať významné regionálne opatrenie na budovanie dôvery s cieľom vytvoriť overiteľnú zónu bez ZHN a ich nosičov.
      EÚ si želá pokračovať v politickom a bezpečnostnom dialógu medzi príslušnými partnermi Únie pre Stredozemie a všetkými ostatnými krajinami Blízkeho východu o otázkach spojených s vytvorením zóny bez ZHN a chce tento dialóg zintenzívniť. EÚ sa domnieva, že vypracovanie a vykonávanie konkrétnych opatrení na budovanie dôvery by mohlo uľahčiť pokrok smerom k vytvoreniu zóny bez ZHN. Tieto opatrenia na budovanie dôvery by mohli pozostávať okrem iného z projektov malého rozsahu v oblasti vedy a občianskej spoločnosti, kde je možné dosiahnuť pokrok, ako aj seminárov odbornej prípravy pre diplomatov a armádu a „návštev“ na budovanie dôvery v krajinách regiónu.
      Vzhľadom na rastúci záujem o vývoj a využívanie jadrovej energie na mierové účely v tomto regióne by sa malo vyvinúť úsilie s cieľom zabezpečiť, aby sa tento vývoj a využívanie uskutočňovali v súlade s najlepšími normami v oblasti bezpečnosti, ochrany a nešírenia zbraní. Otázka spôsobu zintenzívnenia spolupráce v oblasti mierového využívania jadrovej energie by sa mala preskúmať vo všeobecnosti, ako aj konkrétnejšie, ako napríklad prostredníctvom zriadenia regionálnych mnohonárodných jadrových zariadení.
      EÚ verí, že sa takéto ciele môžu okrem iného podporiť prostredníctvom nadväzujúceho seminára o bezpečnosti na Blízkom východe, nešírení ZHN a odzbrojení so všetkými dotknutými zmluvnými stranami. Tento nadväzujúci seminár by umožňoval cielenú a štruktúrovanú diskusiu o požiadavkách, ktoré môžu v budúcnosti viesť k vytvoreniu účinne overiteľnej zóny na Blízkom východe bez jadrových zbraní, ako aj iných zbraní hromadného ničenia a ich nosičov. Prípravy seminára by mali prebiehať v úzkej koordinácii so všetkými príslušnými stranami.
      EÚ naďalej podporuje rozhodnutia a rezolúciu o Blízkom východe prijatú na konferencii o preskúmaní a predĺžení NPT v roku 1995, ako aj konečné dokumenty konferencie o preskúmaní NPT v roku 2000 a konferencie o preskúmaní NPT v roku 2010. Konferencia o preskúmaní NPT v roku 2010 schválila niekoľko praktických krokov, medzi ktoré patrí zváženie všetkých ponúk, ktorých cieľom je podpora vykonávania rezolúcie z roku 1995, vrátane ponuky EÚ usporiadať seminár nadväzujúci na seminár organizovaný v júni 2008. Na konferencii sa ďalej uznala dôležitá úloha, ktorú zohráva občianska spoločnosť pri vykonávaní rezolúcie z roku 1995.
      EÚ chce podporiť uvedené ciele prostredníctvom:

                  —

                  usporiadania seminára, ktorý by nadväzoval na seminár EÚ o bezpečnosti na Blízkom východe, nešírení ZHN a odzbrojení, uskutočnený v roku 2008,

                  —

                  poskytnutia prostriedkov na prípravu podkladových dokumentov o témach, ktorými sa bude zaoberať nadväzujúci seminár.

            2.   Opis projektov

      2.1.   Projekt: seminár na podporu procesu budovania dôvery, ktorý má viesť k vytvoreniu zóny bez ZHN a ich nosičov na Blízkom východe.
      2.1.1.   Účel projektu
      Prostredníctvom projektu sa:

                  a)

                  zabezpečí seminár nadväzujúci na seminár EÚ o bezpečnosti na Blízkom východe, nešírení ZHN a odzbrojení, ktorý sa konal 19. a 20. júna 2008 v Paríži;

                  b)

                  prerokujú otázky týkajúce sa regionálnej bezpečnosti v oblasti Blízkeho východu vrátane šírenia ZHN a ich nosičov a otázky týkajúce sa konvenčných zbraní;

                  c)

                  preskúmajú možné opatrenia na budovanie dôvery, ktoré majú uľahčiť proces smerujúci k vytvoreniu zóny bez ZHN a ich nosičov na Blízkom východe, čerpajúc zo skúseností získaných z existujúcich zón;

                  d)

                  prerokujú možnosti zabezpečenia všeobecného dodržiavania a vykonávania medzinárodných zmlúv a iných nástrojov v oblasti nešírenia zbraní a odzbrojenia;

                  e)

                  preskúmajú perspektívy spolupráce v oblasti mierového využívania jadrovej energie a s ňou súvisiacich podporných činností, a to aj na základe skúseností Euroatomu.

            2.1.2.   Výsledky projektu
      Prostredníctvom projektu sa:

                  a)

                  prehĺbi dialóg a vytvorí dôvera v rámci občianskej spoločnosti a v rámci vlád s cieľom dosiahnuť ďalší pokrok v podpore regionálnej bezpečnosti a vytvorenia zóny bez ZHN a ich nosičov na Blízkom východe;

                  b)

                  zvýši vzájomné porozumenie, pokiaľ ide o otázky ovplyvňujúce situáciu v oblasti regionálnej bezpečnosti vrátane šírenia ZHN a ich nosičov a otázky týkajúce sa konvenčných zbraní;

                  c)

                  zvýši povedomie a znalosti o praktických krokoch potrebných na vytvorenie zóny bez ZHN a ich nosičov na Blízkom východe, ako aj chápanie týchto krokov;

                  d)

                  prispeje k úsiliu zabezpečiť všeobecné dodržiavanie a vykonávanie medzinárodných zmlúv a iných nástrojov v oblasti nešírenia zbraní a odzbrojenia;

                  e)

                  podporí medzinárodná a regionálna spolupráca vo využívaní jadrovej energie na mierové účely v súlade s najlepšími normami v oblasti jadrovej bezpečnosti, ochrany a nešírenia zbraní.

            2.1.3.   Opis projektu
      Týmto projektom sa zabezpečí usporiadanie seminára, ktorý bude trvať najviac dva dni a ktorý sa podľa možnosti uskutoční v Bruseli alebo v stredozemskom regióne.
      Medzi účastníkmi budú zástupcovia príslušných inštitúcií EÚ, členských štátov EÚ, všetkých krajín Blízkeho východu, štátov s jadrovými zbraňami, príslušných medzinárodných organizácií a expertov z akademickej obce. Očakáva sa, že seminára by sa mohlo zúčastniť približne 100 zástupcov.
      Diskusie na seminári budú viesť experti z akademickej obce. Vzhľadom na citlivý charakter tém, ktoré sa budú riešiť, sa diskusie uskutočnia podľa pravidiel Chatham House, aby sa umožnila neformálnejšia a otvorenejšia diskusia bez identifikovania zdroja informácií získaných na stretnutí.
      Pozvaným účastníkom a prednášajúcim sa uhradia: cestovné náklady, náklady na ubytovanie a diéty. Rozhodnutím Rady sa zabezpečia aj finančné prostriedky na pokrytie všetkých ďalších nákladov vrátane vybavenia konferencie, obedov, večerí, občerstvení, prekladov dokumentov a tlmočenia.
      Združenie EÚ pre nešírenie zbraní po konzultácii so zástupcom VP a s členskými štátmi EÚ pozve účastníkov na seminár.
      Seminár sa bude konať v roku 2011. Združenie EÚ pre nešírenie zbraní o ňom podá zástupcovi VP správu. Správa sa môže zaslať aj príslušným orgánom EÚ, všetkým krajinám Blízkeho východu, ďalším zainteresovaným krajinám a príslušným medzinárodným organizáciám.
      2.2.   Projekt: Podkladové dokumenty
      2.2.1.   Účel projektu
      Prostredníctvom projektu sa:

                  a)

                  poskytne maximálne osem podkladových dokumentov o témach seminára na podporu procesu budovania dôvery, ktorý má viesť k vytvoreniu zóny bez ZHN a ich nosičov na Blízkom východe;

                  b)

                  poskytnú nástroje na pochopenie situácie v oblasti regionálnej bezpečnosti vrátane šírenia ZHN a ich nosičov a otázok týkajúcich sa konvenčných zbraní;

                  c)

                  identifikujú možné opatrenia na budovanie dôvery, ktoré by mohli poslúžiť ako praktické kroky smerom k perspektíve zóny bez ZHN a ich nosičov na Blízkom východe;

                  d)

                  identifikujú spôsoby dosiahnutia ďalšieho pokroku vo všeobecnom uplatňovaní a vykonávaní medzinárodných zmlúv a iných nástrojov v oblasti nešírenia zbraní a odzbrojenia;

                  e)

                  určia perspektívy spolupráce v oblasti mierového využívania jadrovej energie v súvislosti s politikou a potrebami krajín v oblasti energetiky.

            2.2.2.   Výsledky projektu
      Prostredníctvom projektu sa:

                  a)

                  poskytnú podnety a návrhy na seminár na podporu procesu budovania dôvery, ktorý má viesť k vytvoreniu zóny bez ZHN a ich nosičov na Blízkom východe, a prispeje sa k dosiahnutiu cielenej a štruktúrovanej diskusie o všetkých príslušných otázkach;

                  b)

                  zvýši povedomie a znalosti v rámci občianskej spoločnosti a v rámci vlád o otázkach súvisiacich s vytvorením zóny bez ZHN a ich nosičov a o otázkach regionálnej bezpečnosti na Blízkom východe, ako aj chápanie týchto otázok;

                  c)

                  vládam a medzinárodným organizáciám poskytnú politické možnosti a/alebo možnosti operatívnej politiky na podporu procesu vytvárania zóny bez ZHN a ich nosičov a regionálnej bezpečnosti na Blízkom východe.

            2.2.3.   Opis projektu
      Týmto projektom sa zabezpečuje príprava maximálne ôsmich podkladových dokumentov, každého v rozsahu 10 – 15 strán (5 000 – 7 000 slov). Podkladové dokumenty vypracuje alebo zadá na vypracovanie Združenie EÚ pre nešírenie zbraní a nemusia predstavovať názory inštitúcií EÚ a členských štátov EÚ.
      Podkladové dokumenty sa zamerajú na témy, o ktorých sa bude na seminári diskutovať, na podporu procesu budovania dôvery, ktorý má viesť k vytvoreniu zóny bez ZHN a ich nosičov na Blízkom východe. Každý dokument sformuluje politické možnosti a/alebo možnosti operatívnej politiky.
      Podkladové dokumenty sa zašlú účastníkom seminára, príslušným orgánom EÚ a členských štátov EÚ, všetkým krajinám Blízkeho východu, ďalším zainteresovaným krajinám a príslušným medzinárodným organizáciám. Podkladové dokumenty by sa mohli uverejniť na internetovej stránke Združenia EÚ pre nešírenie zbraní.
      Po seminári by sa podkladové dokumenty mohli zhromaždiť a jednorazovo vydať spoločne v jednom zväzku.
      3.   Dĺžka trvania

      Celková odhadovaná doba realizácie projektov je 18 mesiacov.
      4.   Príjemcovia

      Príjemcovia tohto projektu sú:

                  a)

                  krajiny na Blízkom východe;

                  b)

                  iné zainteresované krajiny;

                  c)

                  príslušné medzinárodné organizácie;

                  d)

                  občianska spoločnosť.

            5.   Procedurálne hľadiská, koordinácia a riadiaci výbor

      Riadiaci výbor sa bude skladať zo zástupcu VP a zástupcu vykonávacieho subjektu každého osobitného projektu. Riadiaci výbor bude vykonávanie tohto rozhodnutia Rady pravidelne skúmať, aspoň raz za šesť mesiacov, a to aj využitím elektronických komunikačných prostriedkov.
      6.   Vykonávacie subjekty

      Technickým vykonávaním tohto rozhodnutia Rady sa poveruje Združenie EÚ pre nešírenie zbraní.
      Združenie EÚ pre nešírenie zbraní vykonáva svoje úlohy pod vedením VP. Pri vykonávaní svojich činností bude spolupracovať podľa potreby s VP, členskými štátmi EÚ, ďalšími zúčastnenými štátmi a medzinárodnými organizáciami.


title: 2012/682/EÚ: Rozhodnutie Európskeho parlamentu a Rady z  25. októbra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/015 SE/AstraZeneca, Švédsko)

text:
               7.11.2012

               SK

               Úradný vestník Európskej únie

               L 307/76

         ROZHODNUTIE EURÓPSKEHO PARLAMENTU A RADY
   z 25. októbra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/015 SE/AstraZeneca, Švédsko)
   (2012/682/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (4)

               Švédsko podalo 23. decembra 2011 žiadosť o použitie EGF v súvislosti s prepúšťaním v spoločnosti AstraZeneca a do 16. apríla 2012 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 4 325 854 EUR.

               (5)

               EGF by sa preto mal použiť na účely poskytnutia finančného príspevku v súvislosti so žiadosťou Švédska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 4 325 854 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. októbra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2012/62/EÚ: Rozhodnutie Rady z  27. januára 2012 , ktorým sa vymenúva jeden španielsky náhradník Výboru regiónov

text:
               2.2.2012

               SK

               Úradný vestník Európskej únie

               L 30/20

         ROZHODNUTIE RADY
   z 27. januára 2012,
   ktorým sa vymenúva jeden španielsky náhradník Výboru regiónov
   (2012/62/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 22. decembra 2009 a 18. januára 2010 rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Jordiho BAYONU LLOPISA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Esteban MAS PORTELL, Delegado del Gobierno de las Illes Balears en Bruselas.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 27. januára 2012

            Za Radu

            predseda

         N. WAMMEN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2013/602/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2011

text:
               16.11.2013

               SK

               Úradný vestník Európskej únie

               L 308/303

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2011
   (2013/602/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2011 spolu s odpoveďami nadácie (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0067/2013),

               1.

               udeľuje riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 174.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2011 spolu s odpoveďami nadácie (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0067/2013),

                  A.

                  keďže Dvor audítorov vyhlásil, že získal primeranú istotu v tom, že ročná účtovná závierka za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil Európskej nadácii pre zlepšovanie životných a pracovných podmienok (ďalej len „nadácia“) absolutórium za plnenie rozpočtu nadácie za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              naliehal na nadáciu, aby registrovala všetky rozhodnutia správnej rady o prieskumoch, keďže efektívnosť a účinnosť oznamovania týchto rozhodnutí môžu byť ovplyvnené v prípade absencie riadnych noriem pre dokumentovanie vykonaných rozhodnutí,

                              —

                              vyzval nadáciu, aby zaviedla písomné postupy na opísanie svojich hlavných činností, ktoré by nadácii mohli pomôcť pri účinnom využívaní zdrojov a identifikácii možných nedostatkov,

                              —

                              naliehal na nadáciu, aby sa riadne zaoberala odporúčaniami útvaru pre vnútorný audit (IAS) a informovala orgán udeľujúci absolutórium o opatreniach prijatých v tejto súvislosti;

                  C.

                  keďže celkový rozpočet nadácie na rok 2011 bol 20 600 000 EUR, čo predstavuje zníženie v porovnaní s rozpočtovým rokom 2010 (20 900 000 EUR); keďže počiatočný príspevok Únie do rozpočtu nadácie na rok 2011 predstavoval 20 210 000 EUR v porovnaní so sumou 19 067 159 EUR v roku 2010,

         Rozpočet a finančné hospodárenie

                  1.

                  na základe ročnej účtovnej závierky konštatuje, že suma 1 166 895 EUR vo viazaných rozpočtových prostriedkoch, ktoré boli zaviazané do konca roka 2011, ale ešte neboli vyplatené, bola prenesená do roku 2012; ďalej konštatuje, že celková suma prenesených rozpočtových prostriedkov, ktoré boli zrušené (t. j. boli prenesené z roka 2010 a neboli vyplatené v roku 2011), v roku 2011 predstavovala 130 133 EUR;

                  2.

                  je znepokojený skutočnosťou, že podľa informácií Dvora audítorov nadácia preniesla 47 % rozpočtových prostriedkov v hlave III (operačné výdavky) v sume 3 400 000 EUR, z ktorých 1 600 000 EUR tvorili neplánované rozpočtové prostriedky (22 % rozpočtových prostriedkov v hlave III); vyjadruje znepokojenie nad tým, že táto situácia poukazuje na oneskorenia vo vykonávaní činností nadácie financovaných z hlavy III a je v rozpore so zásadou ročnej platnosti rozpočtu;

                  3.

                  vyzýva nadáciu, aby informovala orgán udeľujúci absolutórium o opatreniach prijatých na odstránenie tohto nedostatku a o opatreniach, ktoré prijme s cieľom vyhnúť sa takejto situácii v budúcnosti; ďalej konštatuje, že situácia sa v porovnaní s predchádzajúcim rokom zhoršila;

         Následné kroky v súvislosti s odporúčaniami v rámci absolutória za rok 2010

                  4.

                  víta správu nadácie o opatreniach prijatých v nadväznosti na odporúčania orgánu udeľujúceho absolutórium z roku 2010; konštatuje najmä, že podľa nadácie:

                              —

                              je register všetkých rozhodnutí správnej rady a predsedníctva k dispozícii na internetovej stránke nadácie a chýbajúce podpisy a dátumy boli ojedinelými chybami, ktoré boli odstránené,

                              —

                              bol vytvorený podrobný návod na postup vedenia prieskumu, ktorý odporúčal IAS ako súčasť svojho auditu týkajúceho sa riadenia prieskumov, pričom organizácia sa v súčasnosti týmto návodom riadi,

                              —

                              všetky odporúčania IAS nedoriešené ku koncu roka 2010 boli uzatvorené a podrobné informácie o nich možno nájsť vo výročnej správe o činnostiach v rámci vnútorného auditu za rok 2011 (správa podľa článku 72 ods. 5 nariadenia o rozpočtových pravidlách);

         Výkonnosť

                  5.

                  vyzýva Komisiu, aby spolu s Európskou nadáciou pre odborné vzdelávanie, Európskym strediskom pre rozvoj odborného vzdelávania, Európskou nadáciou pre zlepšovanie životných a pracovných podmienok a Európskou agentúrou pre bezpečnosť a ochranu zdravia pri práci ďalej skúmala synergie, ktoré existujú medzi týmito agentúrami, a aby orgánu udeľujúcemu absolutórium predložila správu o možnej hlbšej integrácii týchto štyroch agentúr pred tým, ako sa začne uvažovať o akýchkoľvek rozhodnutiach týkajúcich sa prípadnej úpravy ich príslušných oblastí pôsobnosti a/alebo pracovných postupov; vyzýva tieto agentúry a Komisiu, aby posúdili, či by užšia spolupráca medzi nimi mohla viesť k úsporám z rozsahu a optimalizácii ich výkonu;

         Postupy prijímania zamestnancov

                  6.

                  berie na vedomie, že Dvor audítorov identifikoval potrebu zlepšiť transparentnosť postupov prijímania zamestnancov; konštatuje, že zasadnutia výberovej komisie neboli vždy dostatočne zdokumentované a nie sú k dispozícii dôkazy o tom, že otázky použité pri pohovoroch a písomných testoch boli stanovené ešte pred pohovormi alebo skúškami;

                  7.

                  vyzýva nadáciu, aby informovala orgán udeľujúci absolutórium o opatreniach prijatých na odstránenie tohto nedostatku; domnieva sa, že niektoré ustanovenia služobného poriadku môžu predstavovať značnú administratívnu záťaž; nabáda preto Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  8.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 174.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 139, 30.5.1975, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 258.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2007/89/ES: Rozhodnutie Rady z  12. februára 2007 , ktorým sa vymenúvajú dvaja holandskí členovia a štyria holandskí náhradníci Výboru regiónov

text:
               13.2.2007

               SK

               Úradný vestník Európskej únie

               L 41/8

      ROZHODNUTIE RADY

   z 12. februára 2007,
   ktorým sa vymenúvajú dvaja holandskí členovia a štyria holandskí náhradníci Výboru regiónov
   (2007/89/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh holandskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pána Fonsa HERTOGA a odstúpenia pána Pietera VAN WOENSELA sa uvoľnili dve miesta členov Výboru regiónov. Po skončení funkčného obdobia pani Laetitie GRIFFITH a pána Wima ZWAANA a po odstúpení pána Jamesa LIDTHA DE JEUDE a pána Alexandra SAKKERSA sa uvoľnili štyri miesta náhradníkov,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za členov:

                           —

                           pán Cor LAMERS, burgemeester van Houten, ako náhrada za pána Fonsa HERTOGA,

                           —

                           pán Henk KOOL, wethouder te Den Haag, ako náhrada za pána Pietera VAN WOENSELA;

               b)

               za náhradníkov:

                           —

                           pán Lodewijk ASSCHER, wethouder te Amsterdam, ako náhrada za pani Laetitiu GRIFFITHOVÚ,

                           —

                           pán Rik DE LANGE, wethouder te Zutphen, ako náhrada za pána Jamesa LIDTHA DE JEUDE,

                           —

                           pani Ellie FRANSSEN, wethouder te Voerendaal, ako náhrada za pána Wima ZWAANA,

                           —

                           pani Rinda DEN BESTEN, wethouder te Utrecht, ako náhrada za pána Alexandera SAKKERSA.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 12. februára 2007

            Za Radu

            predseda

         F.-W. STEINMEIER

      (1)  Ú. v. EÚ L 56, 25.2.2006, s. 75.


title: Rozhodnutie Európskeho parlamentu a Rady (EÚ) 2015/1477 zo 17. júla 2015 o mobilizácii Európskeho fondu na prispôsobenie sa globalizácii (žiadosť z Fínska – EGF/2015/001 FI/Broadcom)

text:
               28.8.2015

               SK

               Úradný vestník Európskej únie

               L 225/14

         ROZHODNUTIE EURÓPSKEHO PARLAMENTU A RADY (EÚ) 2015/1477
   zo 17. júla 2015
   o mobilizácii Európskeho fondu na prispôsobenie sa globalizácii (žiadosť z Fínska – EGF/2015/001 FI/Broadcom)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nemá prekročiť maximálnu ročnú sumu 150 miliónov EUR (v cenách roku 2011), ako je stanovené v článku 12 nariadenia Rady (EÚ, Euratom) č. 1311/2013 (3).

               (3)

               Dňa 30. januára 2015 Fínsko predložilo žiadosť EGF/2015/001 FI/Broadcom o mobilizáciu EGF v súvislosti s prepúšťaním v podniku Broadcom Communications Finland a u jeho dvoch dodávateľov alebo nadväzujúcich výrobcov vo Fínsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Preto by sa v súvislosti so žiadosťou predloženou Fínskom mal EGF mobilizovať s cieľom poskytnúť finančný príspevok vo výške 1 365 000 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 1 365 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od 17. júla 2015.

      V Bruseli 17. júla 2015

            Za Európsky parlament

            predseda

         M. SCHULZ

            Za Radu

            predseda

         P. GRAMEGNA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2012/348/EÚ: Rozhodnutie Rady z  18. júna 2012 o pozícii, ktorú má Európska únia zaujať v príslušných výboroch Európskej hospodárskej komisie Organizácie Spojených národov, pokiaľ ide o prispôsobenie predpisov Európskej hospodárskej komisie Organizácie Spojených národov č. 11, 13H, 30, 44, 49, 54, 64, 101, 106 a 121 a o prispôsobenie globálneho technického predpisu Európskej hospodárskej komisie Organizácie Spojených národov č. 1, ktorý sa týka zámok dverí a komponentov upevnenia dverí, technickému pokroku

text:
               3.7.2012

               SK

               Úradný vestník Európskej únie

               L 173/1

         ROZHODNUTIE RADY
   z 18. júna 2012
   o pozícii, ktorú má Európska únia zaujať v príslušných výboroch Európskej hospodárskej komisie Organizácie Spojených národov, pokiaľ ide o prispôsobenie predpisov Európskej hospodárskej komisie Organizácie Spojených národov č. 11, 13H, 30, 44, 49, 54, 64, 101, 106 a 121 a o prispôsobenie globálneho technického predpisu Európskej hospodárskej komisie Organizácie Spojených národov č. 1, ktorý sa týka zámok dverí a komponentov upevnenia dverí, technickému pokroku
   (2012/348/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 a článok 218 ods. 9,
   so zreteľom na návrh Európskej komisie,
   keďže:

               (1)

               V súlade s rozhodnutím Rady 97/836/ES (1) pristúpilo Spoločenstvo k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách a o podmienkach pre vzájomné uznávanie schválení udelených na základe týchto predpisov (ďalej len „revidovaná dohoda z roku 1958“).

               (2)

               V súlade s rozhodnutím Rady 2000/125/ES (2) Únia pristúpila k Dohode týkajúcej sa zavedenia globálnych technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách (ďalej len „paralelná dohoda“).

               (3)

               Smernicou Európskeho parlamentu a Rady č. 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica) (3) sa systémy schvaľovania na úrovni jednotlivých členských štátov nahradili schvaľovacím postupom na úrovni Únie a zriadil sa harmonizovaný rámec obsahujúci administratívne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy EHK OSN stali súčasťou systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia smernice 2007/46/ES sa právne predpisy Únie týkajúce sa systému typového schvaľovania vozidiel v EÚ stále vo väčšej miere nahrádzajú predpismi EHK OSN.

               (4)

               Na základe skúseností a technického vývoja je potrebné prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy EHK OSN č. 11, 13H, 30, 44, 49, 54, 64, 101, 106 a 121 a globálny technický predpis EHK OSN č. 1.

               (5)

               Je vhodné stanoviť pozíciu, ktorá sa má v mene Únie prijať v Administratívnom výbore revidovanej dohody z roku 1958 a vo Výkonnom výbore dohody z roku 1998, pokiaľ ide o zmeny v uvedených právnych aktoch EHK OSN.

               (6)

               Opatrenia stanovené v tomto rozhodnutí sú v súlade so stanoviskom Technického výboru - motorové vozidlá,

         PRIJALA TOTO ROZHODNUTIE:
   Článok 1
   Európska únia zaujme v Administratívnom výbore revidovanej dohody z roku 1958 a vo Výkonnom výbore dohody z roku 1998 v dňoch 25. až 29. júna 2012 pozíciu, na základe ktorej bude hlasovať za navrhované zmeny uvedené na zozname v prílohe.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 18. júna 2012

            Za Radu

            predsedníčka

         M. GJERSKOV

      (1)  Ú. v. ES L 346, 17.12.1997, s. 78.

      (2)  Ú. v. ES L 35, 10.2.2000, s. 12.

      (3)  Ú. v. EÚ L 263, 9.10.2007, s. 1.

      PRÍLOHA

         Zoznam, na ktorý sa odkazuje v článku 1

                  Návrh dodatku 3 k sérii zmien 03 k predpisu č. 11 (Zámky a závesy dverí)

                  ECE/TRANS/WP.29/2012/41

                  Návrh dodatku 14 k predpisu č. 13-H (Brzdy vozidiel kategórií M1 a N1)

                  ECE/TRANS/WP.29/2012/47

                  Návrh dodatku 17 k sérii zmien 02 k predpisu č. 30 (Pneumatiky osobných motorových vozidiel a ich prípojných vozidiel)

                  ECE/TRANS/WP.29/2012/48

                  Návrh dodatku 5 k sérii zmien 04 k predpisu č. 44 (Detské zadržiavacie systémy)

                  ECE/TRANS/WP.29/2012/44

                  Návrh série zmien 06 k predpisu EHK OSN č.49 (Emisie zo vznetových a zážihových (LPG a CNG) motorov)

                  ECE/TRANS/WP.29/2012/45

                  Návrh dodatku 18 k predpisu č. 54 (Pneumatiky úžitkových vozidiel a ich prípojných vozidiel)

                  ECE/TRANS/WP.29/2012/49

                  Návrh korigenda 3 k revízii 2 predpisu č. 54 (Pneumatiky úžitkových vozidiel a ich prípojných vozidiel)

                  ECE/TRANS/WP.29/2012/52

                  Návrh dodatku 2 k sérii zmien 02 k predpisu č. 64 (Náhradné jednotky na dočasné použitie, pneumatiky na núdzový dojazd, systémy na núdzový dojazd a systémy monitorovania tlaku v pneumatikách)

                  ECE/TRANS/WP.29/2012/50

                  Návrh dodatku 1 k sérii zmien 01 k predpisu č. 101 (Emisie CO2/spotreba paliva)

                  ECE/TRANS/WP.29/2012/46

                  Návrh dodatku 9 k predpisu č. 106 (Pneumatiky na poľnohospodárske vozidlá)

                  ECE/TRANS/WP.29/2012/51

                  Návrh série zmien 01 k predpisu č. 121 (Identifikácia ovládačov, oznamovačov a indikátorov)

                  ECE/TRANS/WP.29/2012/30

                  Návrh zmeny 1 ku globálnemu technickému predpisu č. 1 (Zámky dverí a komponenty upevnenia dverí)

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18